கேள்வி: அருள்மிகு கபாலீஸ்வரர் கலை அறிவியல் கல்லூரி - அமைவிடம் என்பது என்ன?
பதில்: இக்கல்லூரி, சென்னையின் கொளத்தூர் நகரில் பெரம்பூர் செங்குன்றம் சாலையில் அமைந்துள்ள எவர்வின் பள்ளி வளாகத்தில் தற்காலிகமாக ஆரம்பிக்கப்பட்டுள்ளது. நிரந்தரமாக, அதே பகுதியைச் சார்ந்த சோமநாத சுவாமி கோயிலுக்குச் சொந்தமான சுமார் 5 ஏக்கர் நிலப்பரப்பில் கட்டடங்கள் கட்டப்பட்டு மாற்றப்படும் என்று அறிவிக்கப்பட்டுள்ளது. இக்கல்லூரியின் புவியியல் ஆள்கூறுகள்: 13.125580°N 80.220235°E.
கேள்வி: அருள்மிகு கபாலீஸ்வரர் கலை அறிவியல் கல்லூரி - சாலைப் போக்குவரத்து என்பது என்ன?
பதில்: இக்கல்லூரி, பெரம்பூர் - செங்குன்றம் சாலையில் அமைந்துள்ளது. அருகிலேயே கொளத்தூர் பேருந்து நிறுத்தம்; சுமார் ஒரு கி.மீ. தூரத்திலேயே நான்கு சாலைகள் சந்திப்பான, 'ரெட்டேரி சந்திப்பு' அமைந்துள்ளது.
கேள்வி: அருள்மிகு கபாலீஸ்வரர் கலை அறிவியல் கல்லூரி - தொடருந்து போக்குவரத்து என்பது என்ன?
பதில்: அருகிலுள்ள வில்லிவாக்கம் தொடருந்து நிலையம் (2&nbsp;கி.மீ.), பெரம்பூர் லோகோ வொர்க்ஸ் தொடருந்து நிலையம், பெரம்பூர் கேரேஜ் வொர்க்ஸ், பெரம்பூர் தொடருந்து நிலையம் போன்றவற்றினால் தொலைவில் உள்ள ஊர்களின் மாணவ, மாணவியர் பயன் பெறுகின்றனர்.
கேள்வி: அருள்மிகு கபாலீஸ்வரர் கலை அறிவியல் கல்லூரி - வான்வழிப் போக்குவரத்து பற்றி நீங்கள் என்ன அறிந்துள்ளீர்கள்?
பதில்: சென்னை பன்னாட்டு வானூர்தி நிலையம் இங்கிருந்து சுமார் 20 கி.மீ. தொலைவில் உள்ளது.
கேள்வி: அருள்மிகு கபாலீஸ்வரர் கலை அறிவியல் கல்லூரி - பயனடையும் ஊர்கள் என்பது என்ன?
பதில்: அருகிலுள்ள ஊர்களான கொளத்தூர் (சென்னை), பெரவள்ளூர், திரு. வி. க. நகர், பெரியார் நகர் (சென்னை), பூம்புகார் நகர், பொன்னியம்மன்மேடு, ஜவஹர் நகர், செம்பியம், பெரம்பூர் மற்றும் அருகிலுள்ள சிற்றூர்களில் வாழும் மாணவ, மாணவிகளுக்கு மிகவும் பயனுள்ளதாக அமைந்துள்ளது. இப்பகுதியில் வேறு கல்லூரி ஏதுமில்லை என்பது குறிப்பிடத்தக்கது.
கேள்வி: அருள்மிகு கபாலீஸ்வரர் கலை அறிவியல் கல்லூரி - பாடப்பிரிவுகள் பற்றி நீங்கள் என்ன அறிந்துள்ளீர்கள்?
பதில்: பி.காம்., பி.பி.ஏ., பி.சி.ஏ., பி.எஸ்சி. கணினி அறிவியல் ஆகிய நான்கு பிரிவுகளில் இளநிலைப் பட்டப் படிப்புகள் தொடங்கப்பட்டுள்ளன.
கேள்வி: அருள்மிகு கபாலீஸ்வரர் கலை அறிவியல் கல்லூரி - வசதிகள் பற்றி விளக்கவும்.
பதில்: இக்கல்லூரியில் கல்லூரி முதல்வர் நிர்வாக அறை, ஏழு வகுப்பறைகள், பேராசிரியர் அறைகள், இரண்டு கணினி ஆய்வகங்கள், ஒரு நூலகம் , பணியாளர்கள் அறை, கழிவறைகள் ஆகியவை உருவாக்கப்பட்டுள்ளன. ஒன்பது உதவிப் பேராசிரியர்கள், ஒரு நூலகர், ஓர் உடற்பயிற்சி ஆசிரியர் ஆகியோர் பணியில் அமர்த்தப்பட்டுள்ளனர்.